El Cinema d'Estiu Solidari comptarà aquest any amb 22 projeccions
17 juny 2016

## El Cinema d'Estiu Solidari comptarà aquest any amb 22 projeccions17 juny 2016Última actualització: 14 juliol 2025

![](../gestion/img/elcinemadestiusolidari.jpg)  
  

**Arribarà a tots els barris i com a novetat, enguany les pel·lícules estaran subtitulades**

El regidor responsable de Cultura, Joan Muñoz; i Nahuel González, regidor delegat de Responsabilitat Social i Polítiques amb la Ciutadania; han presentat aquest matí l'edició del Cinema d'Estiu Solidari 2016.

La iniciativa tindrà lloc del 8 de juliol al 19 d'agost i tindrà presència en tots els barris de la ciutat gràcies a les 22 projeccions previstes.

**Nahuel González** ha volgut destacar el caràcter solidari de la iniciativa i que pretén involucrar la ciutadania de Gandia a poder ajudar a les persones més necessitades col·laborant amb les ONG locals. "_També volem potenciar que aquelles famílies que, per la situació econòmica que travessem no té la possibilitat d'acudir al cinema, puguen gaudir de cinema de qualitat en tots els barris_" va declarar González.

Per a la present edició, a més de pel·lícules actuals com "Star Wars: El despertar de la fuerza" o "Viure és fàcil amb els ulls tancats", també es projectaran clàssics com "Casablanca" o "Cinema Paradiso". Una altra de les novetats és que totes les projeccions estaran subtitulades per a les persones sordes i que s'ha rebaixat el cost de la iniciativa en 4.000 €.

**Joan Muñoz**, va voler destacar "_tots els barris tindran de 2 a 3 projeccions en funció de l'afluència que tingueren el passat any. Totes les pel·lícules estaran subtitulades en castellà excepte "Cinema Paradiso" que serà en valencià_" i ha afegit "_que és una excel·lent iniciativa que ens permetrà seguir unint els barris i si a sobre aconseguim aliments i productes per als més necessitats, millor_".